**Adio, Toamnă!**

*Stefania Petrov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acum, ți se încheie odiseea,

Bogat și frumos ți-a fost episodul,

Azi, vântul îți plânge melopeea

Și ciorile îți cântă prohodul.

Copacii își scutură veșmântul

Îngenuncheați de întristare

Iar pana își plânge cuvântul

Cu prea adâncă resemnare.

Azi s-a jertfit ultima frunză

Pe altarul iubirii supreme,

Adio,Toamnă,frumoasă muză,

Te arhivăm în suflet prea devreme!

Nori de zăpadă apasă pământul

Și bruma pe tâmple se așterne,

Cu fire de argint ne țesem cuvântul

În cartea poveștii eterne.

Dar...cu speranță așteptăm

Oricâte toamne vom primi în dar

Și-am vrea la infinit să întomnăm

Frumosul vieții calendar.